**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 22. jūlijā **Nr.9**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE.

citi: Kadagas pirmsskolas izglītības iestādes vadītāja IRĒNA KUZŅECOVA

nepiedalās (attaisnotu iemeslu dēļ): Kadagas pirmsskolas izglītības iestādes padomes locekle BAIBA VĪTOLIŅA

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 10:00

**Darba kārtībā:**

1. Par bērnu uzaicināšanu apmeklēt pašvaldības PII 2021./2022. mācību gadā:
	1. Ādažu pirmsskolas izglītības iestāde “Strautiņš”;
	2. Kadagas pirmsskolas izglītības iestāde “Mežavēji”;
	3. Ādažu vidusskolas pirmsskola.

**1.§**

**Par bērnu uzaicināšanu apmeklēt pašvaldības PII 2021./2022. mācību gadā**

**1.1. Ādažu pirmsskolas izglītības iestāde “Strautiņš”**

J.SVIRIDENKOVA ierosina šā gada 26. jūlijā atkārtoti sazināties ar Ādažu pirmsskolas izglītības iestādes “Strautiņš” vadītājas vietnieci Lindu Cintiņu, lai precizētu izpildes statusu šā gada 14.jūlijā nosūtītajai e-pasta vēstulei par uzaicinājumu jaunākā vecuma grupā (no 1,5 līdz 2,5 gadiem) 1 (vienam) bērnam, kā arī precizēt aktuālo informāciju par brīvajām vietām ĀPII “Strautiņš” uz šā gada jūlija beigām, nosakot atbildes sniegšanas termiņu šā gada 27. jūliju. Pēc ĀPII “Strautiņš” atbildes saņemšanas ierosina sasaukt sēdi šā gada 28 vai 29. jūlijā.

Atklāti balsojot, ar 6 balsīm "Par" (Č.Batņa, N.Krasnova, N.Rubens, J.Sviridenkova, I.Briede, Z.Stašule), "Pret" – nav, "Atturas" – nav, **KOMISIJA NOLEMJ**:

1. **Uzdot Jevgēnijai Sviridenkovai šā gada 26.jūlijā sazināties ar Ādažu pirmsskolas izglītības iestādes “Strautiņš” vadītājas vietnieci Lindu Cintiņu un precizēt informāciju par:**
	1. **šā gada 14.jūlijā nosūtīto e-pasta vēstuli par uzaicinājumu jaunākā vecuma grupā (no 1,5 līdz 2,5 gadiem) 1 (vienam) bērnam;**
	2. **aktuālo informāciju par brīvajām vietām ĀPII “Strautiņš” uz šā gada jūlija beigām.**
2. **Uzdot ĀPII “Strautiņš” vadītājas vietniecei Lindai Cintiņai:**

**2.1. sagatavot un nosūtīt J.Sviridenkovai aktuālo informāciju par brīvajām vietām ĀPII “Strautiņš” nosakot atbildes sniegšanas termiņu šā gada 27. jūliju.**

**1.2.Kadagas pirmsskolas izglītības iestāde “Mežavēji”**

I.KUZŅECOVA informē, ka obligātās pirmsskolas izglītības vecuma (5-6 gadīgo) grupā ir 18 (astoņpadsmit) brīvas vietas, bet pedagogi šai grupai pagaidām vēl nav pieņemti darbā. Vērš uzmanību, ka jau strādājošā obligātās pirmsskolas izglītības vecuma (5-6 gadīgo) grupā ir atbrīvojušas 4 (četras) brīvas vietas. Informē par brīvajām vietām bērniem ar prioritāti ”NBS karavīra bērns”:

* 1. 2015. gadā dzimušajam bērnam - 1 brīva vieta;
	2. 2017. gadā dzimušajiem bērniem - 2 brīvas vietas;
	3. 2018. gadā dzimušajiem bērniem - 2 brīvas vietas;
	4. 2019. gadā dzimušajiem bērniem - 3 brīvas vietas.

J.SVIRIDENKOVA aicina gaidīt informāciju par pedagogu pieņemšanu darbā, lai varētu atsākt bērnu uzņemšanu obligātās pirmsskolas izglītības vecuma (5-6 gadīgo) grupā (18 (astoņpadsmit) brīvas vietas).

Atklāti balsojot, ar 6 balsīm "Par" (I.Briede, N.Krasnova, N.Rubens, J.Sviridenkova, Č.Batņa, Z.Stašule), "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

**1. Sagatavot sarakstu 2021./2022. mācību gadam, bērniem ar prioritāti “NBS karavīra bērns”, ņemot vērā šādus kritērijus:**

***1.saraksts:* jaukta vecuma grupa (5-6 gadīgie bērni) 6-gadīgie – bērnu dzimšanas datumi: no 01.01.2015. līdz 31.12.2015.**  – **1 (viens) bērns;**

***2.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017.**  – **2 (divi) bērni;**

***3.saraksts:* jaukta vecuma grupa (3-4 gadīgie bērni) 3-gadīgie – bērnu dzimšanas datumi: no 01.01.2018. līdz 01.09.2018.**  – **2 (divi) bērni;**

***4.saraksts:* jaunākā vecuma grupa (1,5 līdz 2,5 gadīgie bērni)– bērnu dzimšanas datumi: no 01.03.2019. līdz 01.09.2019.**  – **3 (trīs) bērni.**

**2. Nosūtīt tos saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērna vecākus un nosūtīt uzaicināto bērnu sarakstu Jevgēnijai Sviridenkovai.**

1. **Sagatavot sarakstu obligātās pirmsskolas izglītības vecuma (5-6 gadīgo) grupā – bērnu dzimšanas datumi: no 01.01.2015. līdz 31.12.2016.** – **4 (četri) bērni, nosūtīt to saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstu Jevgēnijai Sviridenkovai.**

**1.3.Ādažu vidusskolas pirmsskola**

Č.BATŅA informē par bērnu skaitu jaukta vecuma grupā: 2017. un 2018. gadā dzimušie bērni – 3 pieteikumi rindā. 2016.gadā dzimušie bērni – 1 pieteikums rindā.

I.BRIEDE informē par uzdevuma (Protokols Nr.8 – protokola punkts 1.3.) izpildi, ka sazvanīti obligātās pirmsskolas izglītības vecuma rindā uz ĀPII “Strautiņš” esošo bērnu (5 gadīgie bērni) vecāki un informēti par iespēju pieteikties Ādažu vidusskolas pirmsskolā, vecākiem veicot izmaiņas pieteikumos, mainot izvēlēto PII vai anulējot pieteikumus, ja vieta pašvaldības PII nav nepieciešama. Pašreiz rindā uz ĀPII “Strautiņš” ir 16 obligātās pirmsskolas izglītības vecuma (5-6 gadīgie)

J.SVIRIDENKOVA ierosina Č.Batņam sazināties ar 5 gadīgo bērnu, kuri ir rindā uz Ādažu vidusskolas pirmsskolu un kuriem portālā izvēlētais mācību gads ir 2022./2023., vecākiem un aicināt, ja vieta PII ir aktuāla, pārlikt mācību gadu uz 2021./2022. mācību gadu, lai sāktu apmeklēt Ādažu vidusskolas pirmsskolu jau šajā mācību gadā.

Č.BATŅA informē, ka ar viņu telefoniski sazinājās 5 gadīgā bērna vecāki ar vēlmi bērnam apmeklēt Ādažu vidusskolas pirmsskolu. Lūdz precizēt, vai gaidīt, kamēr tiks pieteikts otrais bērns rindā, vai uzaicināt rindā esošo vienu 5 gadīgo bērnu.

J.SVIRIDENKOVA atbild, ka, nepieciešams uzaicināt visus rindā esošos bērnus, bet ja uz uzaicināšanas saraksta izveidošanas brīdi būs tikai viens bērns, tad uzaicināt to.

Atklāti balsojot, ar 5 balsīm "Par" (I.Briede, N.Krasnova, N.Rubens, J.Sviridenkova, Z.Stašule), "Pret" – nav, "Atturas" – nav, “Nebalso” – 1 (Č.Batņa), **KOMISIJA NOLEMJ**:

**Uzdot ĀVS direktoram Česlavam Batņam:**

* + 1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* 3 un 4-gadīgo vecuma grupas - bērnu dzimšanas datumi: no 01.01.2017. līdz 01.09.2018.– 3 (trīs) bērni;**

***2.saraksts:* 5-gadīgo vecuma grupa - bērnu dzimšanas datumi: no 01.01.2016. līdz 01.09.2016.– 1 (viens) bērns. Ja uz saraksta veidošanas brīdi rindā būs pieteikts vēl viens bērns, tad izveidot uzaicināšanas sarakstu 2 (diviem) bērniem.**

1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

\*\*\*

Protokolam pievienoti ĀVS pirmsskolas uzņemamo bērnu saraksti, kas tika izveidoti šā gada 23. jūlijā (1.1. un 1.2. pielikums) un KPII “Mežavēji” uzņemamo bērnu saraksti, kas tika izveidoti šā gada 22.jūlijā (1.3., 1.4., 1.5. un 1.6. pielikumi).

\*\*\*

Sēdi slēdz plkst. 11:00.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Zane Stašule

Nauris Rubens

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU